Familierettens dom om bopæl og samvær i 7/7-ordning stadfæstes med den ændring, at bopæl for så vidt angår det en barn ændres
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 3. maj 2022

Sagen er behandlet for lukkede døre.

Sag BS-7363/2022-OLR
(19. afdeling)

Mor
(advokat Emmie Vollerup Mylius)

mod

Far
(advokat Jan Aarup)

Familieretten i Lyngby har den 8. februar 2022 afsagt dom i 1. instans (sag BS-
35101/2021-LYN).

Landsdommerne Lone Dahl Frandsen, Lone Kerrn-Jespersen og Uffe B. Ras-
mussen (kst.) har deltaget i ankesagens afgørelse.

Påstande
Appellanten, Mor, har påstået stadfæstelse i forhold til dom-mens bestemmelse
om bopæl, således at Barn 1, født Dato 1 2012, og Barn 2, født Dato 2 2016,
fortsat skal have bopæl hos hen-de. Vedrørende hverdagssamvær har hun nedlagt
principal påstand om, at Far har ret til hverdagssamvær med Barn 1 og Barn 2 i
lige uger fra fredag med afhentning i skole/institution til mandag i ulige uger med
aflevering i skole/institution, subsidiært i lige uger fra torsdag med afhentning i
skole/institution til mandag i ulige uger med aflevering i sko-le/institution og mest
subsidiært i lige uger fra onsdag med afhentning i sko-le/institution til mandag i
ulige uger med aflevering i skole/institution. For alle



/

2

påstande gælder, at hvis samværet starter på en fridag, sker skiftet kl. 14.00 den
pågældende dag, og hvis samværet slutter på en fridag, sker skiftet kl. 10.00 den
pågældende dag.

Indstævnte, Far, har nedlagt principal påstand om, at bopæ-len for Barn 1 og Barn
2 ændres, således at begge børn frem-over får bopæl hos ham, subsidiært at
bopælen for Barn 1 ændres, så-ledes at hun fremover får bopæl hos ham.

Far har vedrørende hverdagssamvær uanset fællesbørnenes bopæl nedlagt påstand
om, at den af parterne, der ikke er bopælsforælder, har ret til samvær efter en
såkaldt 7/7-ordning på den måde, at han er sammen med børnene i lige uger fra
mandag med afhentning i skole/institution til mandag i ulige uger med aflevering i
skole/institution. Hvis samværet starter på en fri-dag, sker skiftet kl. 14.00 den
pågældende dag, og hvis samværet slutter på en fridag, sker skiftet kl. 10.00 den
pågældende dag. Han har mere subsidiært ned-lagt påstand om stadfæstelse.

Parterne er enige om, at der skal være feriesamvær som bestemt i dommen, dog at
Far har samvær i påskeferien i lige år.

Mor har anmodet om, at der afholdes en supplerende børne-samtale med Barn 1,
og at der afholdes en samtale med Barn 2.

Far har protesteret herimod.

Forklaringer
Parterne har afgivet supplerende forklaring.

Mor har forklaret bl.a., at hendes personlige forhold er de samme, som da hun
afgav forklaring i familieretten.

I tilfælde af akutte ting ringer hun og Far sammen. Hun ringede således til Far i
forbindelse med, at børnehaven ikke kunne få fat i Far, da Barn 2 var utilpas. På
grund af deres konflikt ønsker hun, at deres kommunikation i øvrigt skal være
skriftlig, ligesom hun ikke ønsker at komme inden for hos Far, og hun ønsker
ikke, at Far kommer ind i hendes hjem. Barn 1 giver ud-tryk for, at det er
ubehageligt, hvis begge forældre er til stede. Hvis hun og Far kunne tale godt
sammen, vil hun gerne det.

De har en gang overleveret pigerne på en parkeringsplads. Der har ikke været tale
om, at Barn 1 og Barn 2 har stået og ventet på en mørk parkeringsplads.



/

3

Siden familierettens dom har de haft en del uenigheder om fritidsaktiviteter. Far
havde lavet en aftale om, at Barn 1 skulle deltage i en Fritidsaktivitet 3 og hentes
af en venindes mor. Træningen lå imidlertid på et tidspunkt, hvor Barn 1 var hos
hende. Barn 1 vil gerne gå til Fritidsaktivitet 2 på Aktivitetssted, som er en regu-
lær Aktivitetssted. Far har ikke ønsket at deltage i det, da det ligger i weeken-der.

Far havde pigerne hen over påske. Hun var ikke klar over, at Far i den
efterfølgende uge også skulle have pigerne. Det endte med, at de blev enige om at
dele ugen op.

Efter at de har praktiseret samvær efter en 7-7-ordning, har Barn 2, når hun
kommer tilbage fra Far, givet udtryk for, at hun har savnet hende meget. Hun har
også sagt, at hun trænger til ro. Barn 1 siger ikke så meget. Når pigerne kommer
tilbage, synes hun, at de ikke er rigtigt i trivsel. De virker nedlukkede og trætte,
og de er ikke i balance. Hun har indtryk af, at de ikke sover nok hos Far. Hun har
svært ved at vurdere, om aktivitetsniveauet er passende hos Far. Når pigerne skal
afsted glæder de sig ofte til de aktiviteter, de skal til, men Barn 2 kan også være
bekymret. Far er god til at give pigerne nogle go-de oplevelser. Hun ønsker
samværsordningen ændret, fordi hun føler, at Far har lidt travlt. Hun har svært ved
at sige, hvorfor Barn 1 har givet udtryk for, at hun gerne vil være lige meget hos
dem begge, eller mere hos far. Barn 1 har dog sagt, at de ofte spiser kage og slik
og får lov til at være længe oppe hos far. Barn 1 er ikke gammel nok til selv at
bestemme, og der er meget pres på hende.

Hun har et harmonisk, trygt og kærligt forhold til Barn 1 og Barn 2. Sammen går
de bl.a. i skoven, biografen og på museum. Hun lever ikke en isoleret tilværelse,
og pigerne har legekammerater med hjemme. Pigerne har ikke set hverken mor-
mor eller hendes bror siden familierettens dom. De har heller ikke set hendes far
så tit på grund af corona. Pigerne må gerne se deres veninder Person 6 og Person
7. Far har imidlertid sagt, at det er en ”gulerod” .

Pigerne går stadig ikke til Fritidsaktivitet 1 i de uger, hvor de er hos hende. Det
mener hun er det bedste for pigerne, idet hun kan mærke, at de bliver påvirket af,
at Person 6 og Person 7's forældre ikke hilser på hende.

Hun ønsker en supplerende børnesamtale for at få afdækket årsagen til Barn 1's
ønsker vedrørende samvær, ligesom hun ønsker, at der skal afholdes en samtale
med Barn 2. Hun har ikke nogen fornemmelse af, hvorfor Barn 1 har ønsket, at
store dele af børnesamtalen ikke skulle refereres.

Far har forklaret bl.a., at han reelt ikke ved så meget om pigernes situation, når de
er hos Mor. Hvis Barn 1 vil tale om samværet hos Mor, taler de om det. Ud fra
Barn 1's oplysninger er det hans opfattelse, at de lever



/

4

et isoleret liv hos Mor. 7-7-ordningen har fungeret godt. Han mærker i virke-
ligheden ikke den store forskel i forhold til tidligere; det føles dog mere natur-ligt,
når han har mere tid sammen med pigerne. I den første weekend i påsken var de
hos Person 2 på Landsdel, og de var bl.a. i Lalandia. I den anden weekend var de
hjemme hos ham, hvor de holdt påskefrokost med hans familie, og de var i Tivoli.
Huset er blevet udvidet, så Person 2 kan flytte ind med sine piger, og alle pigerne
får et værelse hver. Han er ikke tilfreds med, at aflevering af piger-ne har skullet
ske på en parkeringsplads, da det er unødvendigt og synd for dem.

Barn 1 giver udtryk for, at hun kun ønsker weekendsamvær med Mor. Barn 2 si-
ger, at hun gerne vil være hos dem lige meget. Han er enig i de børnesagkyndi-ges
anbefalinger af, at det vil være for meget at gå fra samvær i en 9-5-ordning til en
5-9- ordning, og derfor har han nedlagt påstand om en 7-7-ordning. Det er klart, at
hvis Barn 1 bliver ved med at give udtryk for, at hun ønsker at være mere hos
ham, vil han håbe, at Mor vil tale med ham om det.

Han ønsker at få børnenes bopæl eller i hvert fald bopælen for Barn 1 for at sikre,
at børnene bliver ved med at bo i By 1. Hvis han får bopælen for Barn 1, tror han
også, at det vil kunne skabe bedre rammer for et samarbejde mellem parterne, da
der så vil mere balance i deres forhold.

Det er rigtigt, at der har været en episode, hvor børnehaven ikke havde kunnet få
fat på ham. Da han blev klar over det, ringede han med det samme tilbage og
hentede Barn 2.

Mor har meldt pigerne til Fritidsaktivitet 2 i By 4, og det vil han gerne støtte op
om. Han har blot skrevet til Mor, at han ville ønske, at han blev inddraget i det, og
han kunne godt tænke sig, at de kunne gå til Fritidsaktivitet 2 i By 2 eller By 1
sam-men med deres venner. Barn 1 har ytret et ønske om at gå til Fritidsaktivitet
3, ligesom bl.a. Person 3. Han mødte Person 3's mor og talte med hende om, at
Barn 1 kunne komme med til træning. Han skrev til Mor om det, og det blev ikke
modtaget positivt.

Han kunne godt tænke sig, at de kunne vise børnene, at de som forældre kan finde
ud af det sammen og f.eks. gå til forældremøder sammen. Han ønsker en åben
konstruktiv dialog. Imidlertid har Mor svært ved at tale om tingene. Mor kan
heller ikke finde ud af at have en relation til hans familie og hans ven-ner, selv om
de ønsker hende det bedste. Han forsøger virkelig at være imøde-kommende over
for Mor. Når børnene kommer i klemme, udfordrer han Mor og foreslår f.eks. at
byde Mor indenfor. For et år siden bød han indenfor og tilbød en kop kaffe. Mor
står imidlertid udenfor og vil ikke ind. Han er enig i, at børnene synes, det er
ubehageligt. Mor har udtrykkeligt bedt ham ikke at foreslå det igen, og det har
han respekteret.



/

5

Han har foreslået Barn 1 at hun kunne tale med en 3. person, der ikke er
involveret i forældrenes konflikt, men det har hun ikke ønsket. Barn 1 siger, at
hun er bange for at fortælle om sine ønsker til samvær med Mor, idet hun er
bange for, at mor bliver sur. Det er rigtigt, at Barn 2 savner sin mor, men hun siger
også, at hun savner ham. Savnet påvirker hende ikke i hverdagen.

Det er rigtigt, at Barn 2 bliver træt. Der er et højt aktivitetsniveau, når der er fire
børn hjemme hos ham. Han er dog opmærksom på, at Barn 2 ikke bliver oversti-
muleret.

Landsrettens begrundelse og resultat
Landsretten finder, at sagen er tilstrækkeligt oplyst. Mors an-modning om
gennemførelse af børnesamtaler imødekommes derfor ikke.

Landsretten finder som familieretten, at Barn 1 og Barn 2 er nært knyttet til begge
forældre, der begge ønsker at gøre det bedste for dem.

Landsretten tiltræder, at det vil være bedst for børnene, at de tilbringer lige me-get
tid hos begge forældre. Af de grunde, der er anført af familieretten, finder
landsretten, at det er bedst for børnene, at samværet fastsættes som en 7-7-
ordning. Landsretten finder af de samme grunde, at det vil være bedst for Barn 1,
at hun har bopæl hos Far, mens Barn 2's bopæl forbliver hos Mor.

Familierettens dom stadfæstes herefter for så vidt angår afgørelsen om Fars
samvær med Barn 2. Mor har samvær med Barn 1, når Barn 2 er hos hende, som
nedenfor bestemt. I overensstemmelse med parter-nes samstemmende påstande
herom ændres påskesamværet, således at børnene er hos Far i lige år. I øvrigt
stadfæstes dommens bestemmel-se om feriesamvær.

THI KENDES FOR RET:

Barn 1, født Dato 1 2012, skal have bopæl hos Far.

Barn 2, født Dato 2 2016, skal fortsat have bopæl hos Mor.

Barn 2 skal have samvær med Far på følgende måde:



/

6

Lige uger fra mandag med afhentning i skole/institution til mandag i ulige uger
med aflevering i skole/institution.

Hvis samværet starter på en fridag, sker skiftet kl. 14 den pågældende dag, og
hvis samværet slutter på en fridag, sker skiftet kl. 10 den pågældende dag.

Feriesamvær
Skolernes vinterferie:
Ulige år fra fredag i uge 6 efter skole/institution til mandag i uge 8 med afleve-
ring i skole/institution.

Påskeferie:
I lige år fra fredag inden Palmesøndag med afhentning i skole/institution til
tirsdag efter 2. påskedag med aflevering i skole/institution.

Skolernes efterårsferie:
Ulige år fra fredag i uge 41 efter skole/institution til mandag i uge 43 med afle-
vering i skole/institution.

Juleferie:
I ulige år fra den dag skoleferien starter til den 27. december kl. 12. I lige år fra
den 27. december kl. 12 til skolestart. Aflevering og afhentning af børn den 27.
december sker på parkeringspladsen foran Skole.

Sommerferie:
3 uger, heraf 2 sammenhængende uger i skolernes sommerferie. Aflevering af
børn efter ferie og afhentning af børn før ferie sker på parkeringspladsen foran
Skole.

Barn 1 skal have samvær med Mor på følgende måde:

Ulige uger fra mandag med afhentning i skole/institution til mandag i lige uger
med aflevering i skole/institution.

Hvis samværet starter på en fridag, sker skiftet kl. 14 den pågældende dag, og
hvis samværet slutter på en fridag, sker skiftet kl. 10 den pågældende dag.

Feriesamvær
Skolernes vinterferie:
Lige år fra fredag i uge 6 efter skole/institution til mandag i uge 8 med afleve-ring
i skole/institution.

Påskeferie:



/

7

I ulige år fra fredag inden Palmesøndag med afhentning i skole/institution til
tirsdag efter 2. påskedag med aflevering i skole/institution.

Skolernes efterårsferie:
Lige år fra fredag i uge 41 efter skole/institution til mandag i uge 43 med afleve-
ring i skole/institution.

Juleferie:
I lige år fra den dag skoleferien starter til den 27. december kl. 12. I ulige år fra
den 27. december kl. 12 til skolestart. Aflevering og afhentning af børn den 27.
december sker på parkeringspladsen foran Skole.

Sommerferie:
3 uger, heraf 2 sammenhængende uger i skolernes sommerferie. Aflevering af
børn efter ferie og afhentning af børn før ferie sker på parkeringspladsen foran
Skole.

Vedrørende begge børn har Far ret til at placere ferien i uli-ge år, mens Mor har
ret til at placere ferien i lige år. Hvis par-terne ikke har varslet ferie inden den 1.
marts, overgår retten til at placere som-merferien til den anden.

Erstatningssamvær
Hvis et samvær ikke gennemføres, er der erstatningssamvær efter reglerne i
bekendtgørelse om forældremyndighed, barnets bopæl og samvær m.v. § 9.

Ingen af parterne betaler sagsomkostninger for landsretten til den anden part.



/